A población de Macedonia d'o Norte ye multietnica. Os eslavos macedonians son a mayor parte d'a población, seguidos por os albaneses. Tamién bi ha serbos, turcos, vlacos y chitans. Os serbos de Macedonia d'o Norte en a muga con o Kosovo son serbos islamizaus descendients d'a población serba que i heba en o Kosovo antes d'a invasión otomana. Macedonia d'o Norte yera a republica yugoslava con mayor concentración de turcos, (en 1981 uns 87.000, o 4 % d'a población d'a republica, a mayoría d'un total de 100.000 en tota l'antiga Yugoslavia). Manimenos os que a lo principio se definiban como turcos pasoron a declarar-sen como albaneses u chitans. En 1981 os vlacos de Macedonia d'o Norte son arrumans y no plegaban a las 7000 presonas. Os vlacos viven en as rechions de Bitola, Resen y Krusevo, en os monts Osgovo y a val de Kriva.